ELÄMÄÄ JUMALAN VALTAKUNNASSA
Olemme yhtä Kristuksen kanssa
Pyhiä varustamassa -
Tyrone Singh.
Hei, olen Tyrone Singh. Tervetuloa ohjelman pariin.
Olemme puhuneet siitä, miten voimme parantaa sairaita.
Tämä on neljäs jakso siitä, miten voimme tuoda paranemista muille.
Jos olet seurannut ohjelmaa, tiedät, että tietyt asiat helpottavat sitä.
Jumalan Sana pysyy iäti, ja vahvistamme sitä maan päällä.
On tärkeä tietää, että kun teet tätä, vahvistat Jumalan Sanaa maailmassa.
Se pysyy iäti. Toiseksi parantaminen on aina Jumalan tahto.
Muista se. Se on aina Jumalan tahto, ei vain joskus tai silloin tällöin, -
samoin kuin pelastus synnistä on aina Jumalan tahto.
Puhuimme myös, että voimme käyttää uskoa ja voimaa muiden puolesta.
Jos olet uskovainen, uskot Jeesukseen Kristukseen, -
seuraat Häntä ja olet ottanut Hänet elämäsi Herraksi, -
Hän asuu ja elää sinussa, joten sinulla on Hänen uskonsa ja voimansa.
Vielä tärkeä totuus, joka on auttanut minua sairaiden parantamisessa.
Nämä kaikki ovat tärkeitä. Toteutan Jumalan tahtoa, se on Jumalan tahto.
Voin toteuttaa Hänen tahtoaan maan päällä vapauttamalla ja auttamalla.
Mutta minua on auttanut erityisesti se, että Jeesuksen työn kautta -
minusta on tullut yksi henki Hänen kanssaan. Sitä se tarkoittaa.
Jos voit, etsi kanssani Raamatusta 1. korinttolaiskirjeen luku 6.
1. Kor. 6.
Jae 17.
"Mutta joka yhtyy Herraan, on yksi henki hänen kanssaan."
Tässä puhutaan liitostamme Kristuksen kanssa, -
siitä, että kun synnyimme uudesti, meistä tuli yksi henki Herran kanssa.
Haluan, että teet jotain kanssani. Nosta kätesi ilmaan näin.
Nosta kätesi ja sano tälle kädelle: "Tämä on Jeesus." Se edustaa Häntä -
ja kaikkea, mitä Hän on, Hänen valtaansa, voimaansa ja nimeään.
Toisesta kädestä sano: "Tämä olen minä."
Toinen käsi on Jeesus ja toinen minä.
Kun otit Jeesuksen elämäsi Herraksi, tapahtui näin.
Sinusta tuli yksi henki Hänen kanssaan. Sinut liitettiin Herraan.
Tätä tarkoittaa olla uudestisyntynyt. Tätä tarkoittaa olla pelastunut.
Sinusta tulee yksi henki Herran kanssa. Niin tässä sanotaan: -
"Mutta joka yhtyy Herraan, on yksi henki hänen kanssaan."
Se tarkoittaa, että nyt kaikki, mitä Jeesus on, -
kaikki, mitä Jeesuksella on, -
ja kaikki, mitä Jeesus voi tehdä, -
on yhtynyt sinuun, ja sinusta tulee yksi henki Hänen kanssaan.
Tämä on ollut Jumalan suunnitelma aikojen alusta asti.
Ja tätä kristittynä oleminen on.
Annamme Jumalalle ruumiimme, jotta Hän voi tulla asumaan siihen.
Jumala sanoo: "Anna minulle henkesi ja ruumiisi, ja annan sinulle Henkeni."
"Anna minulle ruumiisi, niin minä annan sinulle Henkeni."
Jumala panee Henkensä meihin, ja meistä tulee yksi henki Herran kanssa.
Nyt me voimme jatkaa Jeesuksen työtä ja palvelutyötä maan päällä.
Tätä se tarkoittaa. Etsi Raamatusta 2. korinttolaiskirjeen luku 5.
2. Kor. 5:17.
"Siis, jos joku on Kristuksessa, niin hän on uusi luomus; -
se, mikä on vanhaa, on kadonnut, katso, uusi on sijaan tullut.
Mutta kaikki on Jumalasta, joka on sovittanut meidät itsensä kanssa -
Kristuksen kautta ja antanut meille sovituksen viran."
Hän on antanut meille sovituksen viran tai palvelutyön.
Huomaa, että se on ainoa virka, joka uskovalla on.
Sovituksen virka. Se on annettu meille. Koska saat tuon sovituksen viran?
Sittenkö, kun menet raamattukouluun, suoritat tutkinnon tai käyt kurssin?
Ei, vaan sillä hetkellä, kun synnyt uudesti, -
kun sinusta tulee uusi luomus Kristuksessa, saat tämän viran.
Se on sovituksen virka.
Eräs suuri Jumalan mies sanoi kerran: -
"Kun Jumala pelastaa sinut, sinusta tulee pelastaja muille.
Kun Jumala vapauttaa sinut, sinusta tulee vapauttaja muille.
Kun Jumala parantaa sinut, sinusta tulee parantaja muille."
Jumala haluaa siis tehdä kauttasi kaikkea sitä, mitä Hän tekee sinussa.
Tämän pitäisi olla ajattelu- ja elämäntapamme.
Jumala haluaa tehdä kauttani kaikkea sitä, -
mitä Hän on tehnyt minussa.
Hyvä lähtökohta on ajatella, että Jumala on pelastanut minut -
ja haluaa pelastaa muita minun kauttani.
Jumala on vapauttanut minut ja haluaa vapauttaa muita kauttani.
Tällainen tehtävä meillä on. Me jatkamme Jeesuksen työtä.
Monet eivät halua sekaantua palvelutyön todellisiin puoliin.
Joku sanoo, että hänen palvelutyötään on vain ylistyksen johtaminen.
Toinen pitää palvelutyönään rukousta tai jotain muuta asiaa, -
mutta meidän palvelutyömme on sovituksen virka.
Sovitamme ihmiset takaisin Jumalan yhteyteen.
Sovitamme heidän henkensä takaisin Jumalan yhteyteen. Sitä on pelastus.
Sielun sovittaminen takaisin Jumalan yhteyteen on vapauttamista -
ja ruumiin sovittaminen takaisin Jumalan yhteyteen parantamista, -
sillä Jeesus maksoi hinnan hengen, sielun ja ruumiin edestä -
ja hankki vapauden niin hengelle, sielulle kuin ruumiillekin.
Nyt viemme tuon palvelutyön maailmaan. Henki, sielu ja ruumis.
Jos ihmiset vain pelastuvat, et saarnaa täyttä evankeliumia.
Jos ihmiset vain paranevat, et saarnaa täyttä evankeliumia.
Evankeliumin täyteys koskee koko ihmistä, henkeä, sielua ja ruumista, -
sillä Jeesus maksoi hinnan ja hankki ihmiskunnalle vapauden -
niin hengen, sielun kuin ruumiinkin osalta.
Jotta voisit saarnata tätä rohkeasti, katso tätä.
"...ja antanut meille sovituksen viran."
Jae 19 "Sillä Jumala oli Kristuksessa ja sovitti maailman itsensä kanssa..."
Jumala oli Kristuksessa ja sovitti maailman itsensä kanssa.
"...eikä lukenut heille heidän rikkomuksiaan..."
Jeesuksen palvelutyössä ei siis kuulu tuomita ihmisiä -
ja pitää kirjaa heidän rikkomuksistaan.
"...eikä lukenut heille heidän rikkomuksiaan, -
ja hän uskoi meille sovituksen sanan." Tai: "sovituksen sanoman."
Se tarkoittaa, että ihminen voi olla jälleen yhtä Jumalan kanssa.
Sitä sovittaminen tarkoittaa. Yhteen liittymistä, yhdeksi tulemista.
Meillä on siis sovituksen virka ja sanoma.
Tehtävämme ei ole lukea ihmisten rikkomuksia heidän syykseen.
Meidän tehtävämme on rakastaa ihmisiä.
Pyhän Hengen tehtävä on tuoda heidät synnintuntoon.
Tehtäväsi ei ole saada ihmisiä synnin- tuntoon ja kokemaan olonsa kurjaksi, -
vaan rakastaa ja julistaa totuutta. Pyhä Henki tuo synnintunnon.
Ei sotketa asioita. Meillä on siis sovituksen virka.
Meillä on sana, jonka Jumala on meille uskonut, sovituksen sana.
Kun lähdemme maailmaan, virkamme on siis pelastaa heidän sielunsa, -
vapauttaa heidän henkensä ja parantaa heidän ruumiinsa.
Se voi toimia myös päinvastaisessa järjestyksessä, paraneminen ensin, -
mutta tämä on tehtävämme. Meidät on sovitettu ja liitetty Herran yhteyteen.
Nyt me viemme tuon sovituksen sanan ja sanoman maailmaan.
Jae 20 "Kristuksen puolesta me siis olemme lähettiläinä..."
Ajattele. Olemme Kristuksen lähettiläitä.
"...ja Jumala kehoittaa meidän kauttamme."
Rakastan tätä kohtaa. "Me pyydämme Kristuksen puolesta..."
Olemme täällä maan päällä Kristuksen sijasta.
Tätä on evankeliumi.
Jeesus on taivaassa ja edustaa sinua Isän luona.
Sinä olet maailmassa edustamassa Häntä maailmalle.
Näin Raamattu sanoo. Hän edustaa sinua Isän edessä, -
ja me edustamme Häntä maailmalle. Siksi sanotaan: "Kristuksen puolesta".
Joku on sanonut, että ainoa Jeesus, -
jonka jotkut ihmiset näkevät, on Jeesus sinussa ja minussa.
He eivät välttämättä saa näkyä Jeesuksesta tai enkelin vierailua, -
vaan ainoa Jeesus, jonka he näkevät, on Jeesus sinussa ja minussa.
Olemme siis Jeesuksen lähettiläitä tässä maailmassa.
Olemme täällä Kristuksen sijaan.
Sitten sanotaan: "...antakaa sovittaa itsenne Jumalan kanssa."
Jos haluamme edustaa Kristusta ja olla Hänen lähettiläitään maailmassa, -
jos haluamme ottaa itsellemme sovituksen viran, -
joka on itse asiassa jatkoa Jeesuksen palvelutyölle, -
jos haluamme tehdä sitä, me tulemme parantamaan sairaita, -
koska sairaiden parantaminen oli tärkeä osa Jeesuksen palvelutyötä.
Veljet ja sisaret, haluan siis sanoa, että meillä on työtä tehtävänä.
Ei siis pelätä vaan tiedetään, että olemme kokonaisia Kristuksessa.
Meillä on kaikki, mitä Jeesus on, Hänen nimensä, kykynsä, voimansa -
ja vanhurskautensa. Hän on tullut asumaan meihin.
Meiltä ei puutu mitään. Olen huomannut vuosien varrella, -
että kristityt ajattelevat yhä enemmän, että heiltä puuttuu jotain.
He ovat varmoja, että heiltä puuttuu aina jotakin.
Monien koirien tavoin omakin koirani tekee välillä erään tietyn tempun.
Nuorempana se teki sitä useammin. Se alkaa yhtäkkiä jahdata häntäänsä.
Se ajaa häntäänsä takaa ja juoksee ympyrää hullun lailla.
Erityisesti, jos tulee vieraita, se innostuu ja alkaa jahdata häntäänsä.
Miksi se jahtaa häntäänsä, joka on aina ollut sen takapuolessa kiinni?
Minusta se on kuin seurakunta. Sekin tavoittelee aina sitä, mikä sillä jo on.
Seurakuntakin tavoittelee aina jotakin, joka on osa sen elämää.
On parempi ymmärtää, mitä sinulla on ja alkaa harjoittaa sitä.
Sinulta ei puutu mitään. Jos meillä on Kristus, meillä on tarpeeksi.
Moni sanoo: "Minulla on Kristus, mutta minulta puuttuu voitelu."
Tuliko Jeesus Kristus sinuun ja jätti voitelunsa taivaaseen?
Siinä ei ole järkeä. Jos sinulla on Kristus, sinulla on Hänet kokonaan.
Sinulla on Hänen vanhurskautensa, voitelunsa ja voimansa.
Eräs saarnaaja sanoi kerran: "Kun Jeesus muutti sinuun asumaan, -
Hän otti kaikki tavaransa mukaan." Hän ei tullut vain käymään.
Mitä otamme mukaan, kun menemme kylään jonkun luo?
Ehkä hammasharjan, vaihtovaatteet, yöpuvun ja pyyhkeen, -
mutta kun muutat jonnekin, otat kaikki tavarasi mukaan.
Jeesus ei tullut vain käymään, Hän tuli jäädäkseen.
Kun Jeesus muutti asumaan meihin, Hän otti kaikki tavaransa mukaan.
Ajattele. Hän otti kaiken mukaan.
Ongelma ei ole, että tarvitsisit enemmän sitä, mitä Hänellä on.
Sinun pitää tehdä tilaa Hänen tavaroilleen ja siirtää omiasi pois.
Eli siis vähemmän minua, enemmän Häntä. Se on avain.
Vähemmän minua. Emme tarvitse "Enemmän Jumalaa" -konferenssia.
Jos sinulla on Jeesus, et tarvitse enempää.
Hän ei tule osissa ja paketeissa. Hän tulee persoonana ja kokonaan.
Et tarvitse "Enemmän Jumalaa", vaan "Vähemmän minua" -konferenssin, -
sillä kun sinä vähenet, Hän kasvaa.
Kun me vähenemme, Hän kasvaa meissä ja elämämme kautta.
Meidän täytyy siis tietää, että meillä on tämä virka, sovituksen virka.
Meidät on liitetty yhteen Herran kanssa.
Meidän on alettava nähdä, että olemme yhtä Kristuksen kanssa.
Lue kanssani 1. Johanneksen kirjeen luvusta 4.
1. Joh. 4, jae...
Katsotaanpa.
Missä se nyt on? "Sellainen kuin hän on..." Jae 17.
"Näin on rakkaus tullut täydelliseksi meissä, -
että meillä olisi turva tuomiopäivänä; -
sillä sellainen kuin hän on, sellaisia mekin olemme tässä maailmassa."
Sellainen kuin Hän on, -
sellaisia mekin olemme tässä maailmassa. Sellaisia kuin Hän.
Puuttuuko Häneltä jotain? Ei.
Sellaisia mekin olemme. Meiltä ei puutu mitään.
Olemme tässä maailmassa kaikkea sitä, mitä Hän on.
Näe itsesi sellaisena kuin Jumala sinut näkee. Anteeksi. Näe itsesi sellaisena.
Näe itsesi sellaisena kuin Raamattu sinut kuvaa.
Raamattu osoittaa, että olet lähettiläs. Olemme tässä maailmassa -
Kristuksen sijasta, ja voimme tehdä Hänen tekojaan Hänen puolestaan.
Annan teille ajattelemisen aihetta.
Kun luet evankeliumeja, -
evankeliumien kertomuksissa esiintyy erilaisia henkilöitä.
Jeesus on yleensä mukana.
Usein mukana on myös uhri. Hän voi olla sokea mies, -
verenvuototaudista kärsinyt nainen tai spitaalinen.
Mukana ovat aina myös opetuslapset ja joskus fariseukset.
Evankeliumien kertomuksissa -
on yleensä mukana kolme tai neljä näistä henkilöistä.
Pitkään evankeliumeja lukiessani -
samaistuin aina uhreihin.
Olin sokea mies, joka huusi armoa, -
verenvuototautinen nainen, -
joka vain toivoi saavansa koskea Jeesuksen viittaa, -
tai spitaalinen, joka odotti, että joku puhdistaisi hänet.
Samaistuin aina uhreihin, -
mutta Paavalin kirjeitä lukiessani ymmärsin, -
etten voinut enää samaistua uhreihin, -
koska olen Kristuksessa. En ole uhri, vaan voittaja.
Meidän täytyy päästä eroon tästä uhrimentaliteetista.
Tuntuuko sinusta, että olet aina uhri? Et ole. Kristuksessa et ole uhri, -
koska Kristuksessa ei ole uhreja. Hänessä on vain voittajia.
Kun aloin lukea evankeliumeja, tajusin, etten voinut enää samaistua uhreihin.
Keitä muita siellä on? Opetuslapset ja fariseukset.
Pitäisikö minun samaistua opetuslapsiin? En oikein voi, -
koska kukaan heistä ei ollut vielä syntynyt uudesti.
Ihminen voi syntyä uudesti vasta, kun Jeesus kuoli ja nousi kuolleista.
Vasta silloin voi syntyä uudesti.
En voinut samaistua opetuslapsiin, sillä he eivät olleet syntyneet uudesti.
Samaistuisinko sitten fariseuksiin? No en tietenkään.
Emme halua samaistua fariseuksiin.
Evankeliumeja lukiessamme emme siis voi samaistua uhreihin -
emmekä uudestisyntymättömiin opetuslapsiin, -
eikä meidän tule samaistua fariseuksiin.
Ainoa henkilö, johon voit samaistua evankeliumeja lukiessasi, on Jeesus.
Hän on ainoa henkilö, johon uskova voi samaistua.
En siis yritä enää saada koskettaa Jeesuksen viitan lievettä, -
vaan minä olen se, jonka päällä viitta on, -
ja maailma pyrkii koskettamaan minun vaatteitani parantuakseen.
Näin meidän pitää alkaa nähdä itsemme. Jumala haluaa sitä.
Sellainen kuin Hän on, sellaisia mekin olemme tässä maailmassa.
Tämä on hyvä uutinen. Jatkamme nyt Hänen palvelutyötään maan päällä.
Kun luet evankeliumeja, samaistu Jeesukseen.
Katso, miten Jeesus paransi sairaita, ja tee samoin.
Tee samoin. Tarkkaile, miten Hän paransi sairaita, -
ja tee samoin. Älä tee sellaista, mitä Jeesus ei tehnyt.
Jos Hän ei tehnyt jotain, älä tee sinäkään. Toimi niin kuin Hän.
Kun Hän paransi, Hän puhui suoraan sairaudelle ja käski sen lähteä.
Hän paransi ihmisiä ulkona kadulla, samalla kun kulki eteenpäin.
Hän ei tarvinnut hitaita ylistyslauluja, orkesteria eikä kuoroa.
Jumalan Henki ei ollut vain ympärillä, vaan Jumalan Henki oli Hänessä -
valmiina toimimaan ja tuomaan paranemista muille ihmisille.
Ehkä sinusta tuntuu, ettet ole valmis. Pyhä Henki on aina valmis. Mene vain.
Paholainen on vakuutellut meille liian kauan, ettemme ole valmiita, -
että meiltä puuttuu jotain tai ettemme pysty siihen.
Olipa syy mikä tahansa, sanon sinulle, että me pystymme tähän.
Jos 12 opetuslasta pystyivät parantamaan sairaita -
ennen kuin olivat syntyneet uudesti, samoin ne 70 opetuslasta, -
miten paljon enemmän sitten me, Jumalan uudestisyntyneet lapset?
Miten paljon enemmän me pystymme jatkamaan Jeesuksen palvelutyötä?
Aletaan ajatella, että meillä on tämä virka, koska meillä on se.
Meillä on tämä sovituksen virka. Me jatkamme Jeesuksen työtä.
Anna Jumalan tehdä kauttasi sitä, mitä Hän on tehnyt sinussa.
Sinulta ei itse asiassa puutu mitään. Se on valhe.
Se, että sinulta puuttuu jotain, on valhe. Sinulta ei puutu mitään.
Paavali sanoi näin: -
"Ylistetty olkoon meidän Herramme Jeesuksen Kristuksen Jumala ja Isä, -
joka on siunannut meitä taivaallisissa kaikella hengellisellä siunauksella..."
Kolossalaiskirjeen mukaan olemme täytetyt Kristuksessa.
Jos sinut on täytetty, sinulta ei puutu mitään.
Jos sinulla on Kristus, sinulla on kaikki.
Sinut on liitetty Häneen ja olet yksi henki Hänen kanssaan.
Aamen. Tutkiskele näitä totuuksia.
Pohdi näitä totuuksia. Ne tekevät sinusta rohkean.
Ne tuottavat sinussa varmuutta.
Lähde sitten liikkeelle pelotta -
ja ala tehdä Jeesuksen Kristuksen tekoja, niin tulet yllättymään.
Yllätyn itsekin jatkuvasti siitä, mitä tapahtuu.
Sinä et tee työtä, vaan Hän, joka elää sinussa.
Se poistaa harteiltamme taakan, että meidän pitäisi omilla kyvyillämme -
jotenkin parantaa sairaita. On ylpeyttä ajatella, että voisimme itse parantaa.
Kuten aiemmin sanoin, et pysty parantamaan kärpästäkään, -
vaan Jumalan Henki uskovassa on se, joka parantaa, ja tuo Henki on sinussa.
Jos olet syntynyt uudesti ja täyttynyt Hengellä, Jumalan Henki on sinussa.
Pyhä Henki ei tule ja mene. Hän tuli jäädäkseen ja on aina valmis.
Vaikka sinä et olisi valmis, Hän on, joten lähde liikkeelle.
Astu esiin ja tee sitä, mihin Jeesus on meidät kutsunut.
Tuodaan Isällemme kunniaa näinä aikoina.
Aina kun sairas paranee, Isä saa kunnian.
On ollut siunaus saada palvella teitä näissä ohjelmissa.
Nähdään taas ensi kerralla. Muista, että Jeesus on Herra.
Hei, olen Tyrone Singh. Jos ohjelma siunasi sinua, -
voit tukea TV7:n työtä. Lahjoitustiedot näkyvät ruudulla.
Haluan kiittää sinua siitä, että rakastat ja tuet tätä työtä.
Yhdessä voimme vaikuttaa. Jeesuksen nimessä, aamen.
Suomennos: Anni Lähteenmäki